b'\n_START_ARTICLE_\nEmanuel Swedenborg\n_START_SECTION_\nZgodnje \xc5\xbeilvjenje:\n_START_PARAGRAPH_\nNajbolj sta nanj \xc5\xa1e kot mladostnika vplivala njegov o\xc4\x8de in njegov mecen. O\xc4\x8de z idejami o spiritualizmu in teologiji ter smeri \xc5\xa1tudija. Mecen pa ga je vseskoz finan\xc4\x8dno in moralno podpiral._NEWLINE_Emanuelov o\xc4\x8de in njegov mecen, Erik Benzelious, sta bila mnenja, da bo Emanuel neko\xc4\x8d velik znanstvenik in sta ga zato vedno podpirala. Tako da je na koncu dosegel mednarodno priznanje kolegov in \xc5\xa1tevilne znanstvene dose\xc5\xbeke. \xc5\xbde kot zelo mlad je postal priznan zaradi svojih tehni\xc4\x8dnih dose\xc5\xbekov in inovacij, tako da je bil imenovan za novega Leonarda da Vincija; med drugim je narisal na\xc4\x8drte za podmornico._NEWLINE_V letih 1703-1709 je Swedenborg \xc5\xbeivel pri Benzeliousu. Leta 1709 je kon\xc4\x8dal univerzitetni pouk in se leta 1710 odpravil na potovanje skozi Nizozemsko, Francijo in Nem\xc4\x8dijo preden je dosegel London, kjer je pre\xc5\xbeivel naslednja 4 leta._NEWLINE_Leta 1715 se je Emanuel vrnil na \xc5\xa0vedsko, kjer se je za\xc4\x8del ukvarjati s strojni\xc5\xa1tvom in naravnimi znanostmi za naslednjih 20 let. Prvi korak je bilo Swedenborgovo sre\xc4\x8danje s kraljem Charlesom XII., od katerega je \xc5\xbeelel, da financira observatorij. Bil je zavrnjen, ampak mu je bilo dano mesto izrednega nadzornika v \xc5\xa1vedskem rudarskem svetu._NEWLINE_Od leta 1716 do leta 1718 je izdajal znanstveno revijo z mehani\xc4\x8dnimi in matemati\xc4\x8dnimi inovacijami, med drugim tudi skico naprave za letenje. Leta 1718 je objavil \xc4\x8dlanek, ki je obravnaval duhovne in mentalne na\xc4\x8dine tako imenovanih "minutnih vibracij" (podzavestnega na\xc4\x8dina komuniciranja). Po smrti Charlesa XII. je kraljica Ulrika Eleonora povitezila Swedenborga in njegove sorojence v \xc4\x8dast dose\xc5\xbekov njihovega o\xc4\x8deta in stvari, ki jih je dosegel kot \xc5\xa1kof.\n_START_SECTION_\nZnanstveno obdobje\n_START_PARAGRAPH_\nV 1730 je razvil veliko \xc5\xa1tudij o anatomiji in psihologiji. Prvi je razvil idejo o nevronu, mo\xc5\xbeganskem re\xc5\xbenju, \xc5\xbeiv\xc4\x8dnih hierarhiji in \xc5\xa1e o mnogih pozneje dokazanih dognanjih o \xc4\x8dlove\xc5\xa1kih mo\xc5\xbeganih. Potem pa se je posvetil razmi\xc5\xa1ljanju o tem, kako se povezujeta materija in um. Razvil je tudi nebularno teorijo, za katero pravijo, da je prehitela Kanta za ve\xc4\x8d kot 20 let. Leta 1735 je v Leipzigu objavil delo Filozofske in mineralo\xc5\xa1ko delo. Delo mu je s podrobnimi poglavji o taljenju kovin dalo mednaroden sloves. Prav tako pa je pri\xc5\xa1el na idejo, da je du\xc5\xa1a snovna in se je potem trudil to dokazati. Leta 1743 pa je zapustil \xc5\xa0vedsko z namenom, da napi\xc5\xa1e \xc5\xa1vedsko razli\xc4\x8dico \xc5\xbdivalskega kraljestva. Nameraval je napisati 17 delov. Bil je zavrnjen saj takratni kralj Charles ni imel posluha za znanost. Od leta 1744 je za\xc4\x8del imeti nenavadne sanje in posebne vizije, ki jih je sam opisoval kot \xc4\x8dudne in so bile kasneje objavljene v delu z naslovom Sanjski \xc4\x8dasopis. Leta 1771, ko je bil v Londonu, je do\xc5\xbeivel sr\xc4\x8dni napad in nato leta 1772 umrl. Pred tem je napisal pismo v katerem je pravilno napovedal kdaj bo umrl. Pokopan je bil v \xc5\xa0vedski cerkvi v Londonu, kjer je bil postavljen vrt, njemu v spomin. Kasneje je bil prenesen nazaj na \xc5\xa0vedsko, kjer je sedaj pokopan.\n_START_SECTION_\nDelo\n_START_PARAGRAPH_\nSwedenborg je odstopil s polo\xc5\xbeaja ocenjevalca sveta rudnika leta 1747. Kot razlog za odstop je navedel, da mora dokon\xc4\x8dati delo, ki ga je za\xc4\x8del. Ob koncu dela je zahteval polovico svoje pla\xc4\x8de kot pokojnino. Ponovno je za\xc4\x8del \xc5\xa1tudirati hebrej\xc5\xa1\xc4\x8dino, s katero si je pomagal pri interpretaciji Biblije. Interpretirati je \xc5\xbeelel vsak verz. Te nalogi je posve\xc4\x8dal vso svojo energijo celih deset let. V tem \xc4\x8dasu je napisal eno svojih najpomembnej\xc5\xa1ih del: Nebe\xc5\xa1ke skrivnosti (lat. Arcana Caelestia). To delo je tudi osnova za vsa njegova nadaljnja teolo\xc5\xa1ka dela. Delo je bilo anonimno in Swedenborg ni bil identificiran kot avtor do konca petdesetih let 18. stoletja. Delo je zavzemalo osem zvezkov, ki so bili objavljeni med letoma 1749 in 1756. To delo ni vzbudilo veliko pozornosti, saj ga je le malo ljudi razumelo. Od leta 1747 do smrti je \xc5\xbeivel v Stockholmu, v Londonu in na Nizozemskem. V 25 letih je napisal \xc5\xa1e 14 drugih del, ki so verske narave, ve\xc4\x8dina pa je bila objavljena za \xc4\x8das njegovega bivanja.\n_START_SECTION_\nThe Heavenly Doctrine\n_START_PARAGRAPH_\nPo njegovem delu Nebe\xc5\xa1ka doktrina (The Heavenly Doctrine) naj bi potekala zadnja sodba ne v fizi\xc4\x8dnem svetu, ampak v duhovnem svetu. Ta naj bi potekala med nebesi in zemljo, od koder naj bi vsi \xc5\xa1li ali v nebesa ali pa v pekel. Po njegovo naj bi sodba potekala zato, ker je kr\xc5\xa1\xc4\x8danska vera izgubila nekatere vrline, kar naj bi povzro\xc4\x8dilo izgubo svobodne volje, ki je ogrozilo ravnovesje med nebom in peklom v vsakdanjem \xc5\xbeivljenju. Te zadnji sodbi naj bi sledil drugi prihod Jezusa Kristusa, ki pa se ne zgodi z Jezusom osebno, ampak skozi notranji oziroma duhovni smisel - skozi besedo.\n_START_SECTION_\nJasnovidnost\n_START_PARAGRAPH_\nEmanuel Swedenborg naj bi imel nekaj sposobnosti jasnovidnosti. Njegova sposobnost naj bi se mu razkrile med meditacijo, ko je padel v nezavest. Od takrat naprej naj bi bil sposoben komunikacije z duhovnim svetom oziroma podzavestne komunikacije. O njegovih napovedovanjih in drugih dogodkih povezanih z jasnovidnostjo so zapisana vsaj tri:\n_START_SECTION_\nPo\xc5\xbear:\n_START_PARAGRAPH_\n19.7.1759 je izbruhnil dobro dokumentiran po\xc5\xbear v Stockholmu. Ko je po\xc5\xbear izbruhnil je bil Swedenborg s prijatelji na ve\xc4\x8derji pribli\xc5\xbeno 400 km od njega. Swedenborg je zelo natan\xc4\x8dno opisal nekatere dogodke po\xc5\xbeara, ki so jih kasneje potrdili sli. Podrobnosti se spreminjajo glede na razli\xc4\x8dne vire,\n_START_SECTION_\n\xc5\xa0vedska kraljica\n_START_PARAGRAPH_\nTa dogodek se je zgodil leta2758 med Swedenborgovim obiskom kraljice. Ta ga je povpra\xc5\xa1ala po svojem pokojnem bratu in nazaj naj bi ji odgovoril nekaj kar sta vedela le onadva.\n_START_SECTION_\nIzgubljeni dokumenti:\n_START_PARAGRAPH_\nNeka \xc5\xbeenska naj bi izgubila pomembne dokumente in je pri\xc5\xa1la po odgovor do Swedenborga ki naj bi jih znal poiskati. To naj bi naredil \xc5\xbee naslednji dan.\n_START_SECTION_\nDruga dela\n_START_PARAGRAPH_\nV nekem drugem teolo\xc5\xa1kem delu je zapisal, da naj bi bilo u\xc5\xbeivaje mesa nenormalno za prve ljudi. V tem istem delu pa je tudi zatrdil, da se razmere spreminjajo in naj zato nih\xc4\x8de ne bi bil kaznovan za to dejanje. Kljub tem zagotovilom so bili \xc5\xa1tevilni njegovi zgodnji privr\xc5\xbeenci vegetarijanci in pripadniki vegetarijanskih gibanj. V delu Zemlja v vesolju je trdil, da se je sporazumeval z duhovi iz drugih planetov v na\xc5\xa1em oson\xc4\x8dju in z Lune, kot tudi z duhovi onkraj mej na\xc5\xa1ega oson\xc4\x8dja. S teh sre\xc4\x8danj je povzel, da so planeti na\xc5\xa1ega oson\xc4\x8dja naseljeni in da tak\xc5\xa1nega ogromnega sistema ni bilo mogo\xc4\x8de ustvariti samo za eno raso na planetu ali enih nebes, ki izhaja iz lastnosti tega planeta. Za izpopolnitev nebes naj bi potrebovali mnogo nebe\xc5\xa1kih dru\xc5\xbeb, da bi zapolnjevali vrzeli v drugih dru\xc5\xbebah._NEWLINE_Swedenborg je svoja dela s ko\xc4\x8dljivej\xc5\xa1o tematiko napisal v Londonu ali na Nizozemskem, ker je imel tam ve\xc4\x8djo svobodo govora. Njegovo zadnje delo (Vera Christiana Religio) je bilo objavljeno leta 1771 na Nizozemskem.'